Corvinul Hunedoara a transferat patru jucători nigerieni
Corvinul Hunedoara, câştigătoarea Cupei României, a anunţat, marţi. transferul a patru fotbalişti nigerieni: Goodnews Ibuchi Chukwu (mijlocaş ofensiv de bandă), Odejobi Toheeb Babatunde (fundaş central), Otega Jimmy King (atacant de careu) şi Taiye Abolaji Rasaq (mijlocaş defensiv).
Contractele celor patru jucători au o valabilitate de patru sezoane.
Goodnews Ibuchi Chukwu Jr. are 18 ani, este jucător de picior drept, şi poate evolua atât ca aripă, cât şi ca „număr nouă”.
De asemenea, Jimmy King Otega în vârstă de 18 ani, este jucător de picior stâng şi poate evolua ca vârf împins.
Odejobi Toheeb Babatunde, în vârstă de 18 ani, evoluează ca fundaş central.